בהיעדר הוועדה אין השלכות לשיח האלים במליאה וטיסות של ח"כים במימון זר מאושרות ביד קלה • יו"ר ועדת האתיקה לשעבר, יצחק וקנין מש"ס, מזהיר בראיון ל"שקוף: "מה יעשו אם ח"כ ייתן אגרוף לאחר? בסוף יקימו ועדה חיצונית שתתחיל לשפוט את הח"כים" • עוד הוא חושף: "יו"ר הכנסת מיקי לוי רצה שאבוא כח"כ בדימוס לנהל את הוועדה"
בחודש דצמבר הכנסת תציין ארבע שנים מאז הייתה לה ועדת אתיקה מתפקדת. את ההשלכות קשה לפספס: שיח אלים, גיוס כספים למימון משפטי בניגוד לכללים, קידום חברות מסחריות, רמאויות בהצבעות וטיסות לחו"ל שהייעוץ המשפטי לכנסת מאשר ביד קלה.  בניגוד לוועדות אחרות בכנסת, ועדת האתיקה אינה עוסקת בחקיקה אלא משמשת גוף מעין משפטי הפועל תחת סמכותו של יו"ר הכנסת. תפקידה, בין היתר, לקבוע את הכללים האתיים של הכנסת ולאכפם. ביכולתה להטיל על חברי הכנסת סנקציות כמו אזהרה ונזיפה, שלילת רשות דיבור במליאה והשעייה מהכנסת, כפי שהיה עם ח"כ לשעבר אורן חזן (הליכוד) שהורחק לחצי שנה. במקרים חריגים הוועדה יכולה גם לשלול שכר. האחרון בתפקיד היה ח"כ לשעבר יצחק וקנין (ש"ס), שכיהן 24 שנים כח"כ ושימש כיו"ר ועדת האתיקה בכנסת ה-20 – כנסת שהייתה ידועה לשמצה בשיח המכוער שהתנהל בה. הוועדה בראשות וקנין הרחיקה חברי כנסת סוררים לשבועות עד חודשים רבים על הרבה פחות ממה שנאלצנו לראות בכנסת האחרונה.  בשיחה עם "שקוף" וקנין חושף כי במהלך הניסיונות להקים את הוועדה בכנסת ה-24, פנה אליו יו"ר הכנסת מיקי לוי (יש עתיד) וביקש שיעמוד בראשות ועדת אתיקה חדשה, בקשה שמשמעותה שינוי התקנון כך שח"כים בדימוס יוכלו לשמש כיושבי ראש. ביחס לוואקום שנוצר כיום, הוא אומר כי האינטרס לזרז את הקמת הוועדה הוא קודם כל של חברי הכנסת שעשויים למצוא את עצמם עם גוף חיצוני שבודק את ההתנהלות שלהם.  ועדת האתיקה מורכבת משני ח"כים מהאופוזיציה ושניים מהקואליציה. הוועדה, שדיוניה חסויים, מקבלת החלטות תוך קונצנזוס של חבריה. לפחות שלושה מבין ארבעת חברי הוועדה נדרשים כדי להטיל עונש על חבר כנסת. היכולת להענישם אינה מובנת מאליה – הרי לכל חברי המשכן יש חסינות והמשטרה אינה יכולה לטפל בעבירות מצדם, אפילו במקרה של אלימות. "הכנסת תירה לעצמה בראש וברגל אם היא לא תקים ועדת אתיקה. כשיהיה מקרה חריג שחבר כנסת יקום מהכסא ויתן אגרוף לח"כ אחר, כמו שרואים את האגרופים בפרלמנטים אחרים, יהיו חייבים לטפל בזה איכשהו אבל לא תהיה ועדת אתיקה", הוא מזהיר. "בסוף זה יחזור אליהם כמו בומרנג". הגעתי לבית החולים קפלן, כדי להבין איך המחבל קוואסמה זוכה לתנאים וכבוד מלכים, ואיך אחרי 90 יום בצום הוא עוד לא מת. ומי הגיע להגן עליו ולתקוף אותי? כמובן, איימן עודה. אל תדאגו, לא נשארתי חייב. 2 מחבלים במכה אחת pic.twitter.com/ZKnVGQSO3g וקנין מזהיר את חברי הכנסת כי אי הקמת הוועדה תפגע קודם כל בהם. "אני חושב שאסור להשאיר את השדה הזה פתוח. יגיע רגע שהגולם יקום על יוצרו, ויקימו איזו ועדה חיצונית שתתחיל לשפוט את חברי הכנסת אתית. בסוף, אתה כח"כ לא יכול לנצל את החסינות שלך ולחשוב שאתה יכול להשתולל איך שאתה רוצה", אומר וקנין.  לדבריו, "הכנסת חייבת להתעלות על עצמה. יושב ראש הכנסת שייבחר יצטרך לקרוא ליו"ר האופוזיציה וליו"ר הקואליציה, לנהל את הדבר הזה ולהרכיב את הוועדה. זה חייב לקרות. אתה לא יכול לאחוז את החבל בשני קצותיו. יש פה דברים שנעשים, ואתית חייבים לטפל בהם. נוצר מצב שבו כל דכפין עושה מה שהוא רוצה". וקנין מזכיר גם את סוגיית טיסות הח"כים במימון זר. מחשש לטובת הנאה, טיסות אלה דורשות את אישור ועדת האתיקה. הוועדה אמורה לבחון את אורך השהייה, הגורם המזמין והתדירות של הטיסות, ולאשר או לדחות את בקשת הטיסה. היום הוועדה הזו לא קיימת ומי שמאשר באופן אוטומטי את הטיסות זו המחלקה המשפטית של הכנסת. "כל הנושא של בדיקת הנסיעות לחו"ל, זו טובת הנאה", מזכיר וקנין. "אני לא יודע אם זה מדווח היום ולמי. אנחנו (כוועדה – ע.ב.) בדקנו אחד אחד". סגן השר אביר קארה חשוד בעבירות של מרמה והפרת אמונים, קבלת דבר במרמה וזיוף וקנין חוזר ומספר שהיה מעורב בניסיונות להקים את ועדת האתיקה בכנסת הקודמת, ואפילו דיבר עם חברי כנסת כדי לחפוף אותם בעבודת הוועדה. "הם פנו אליי באמצע הקדנציה, שאני בעצם אבוא כח"כ בדימוס כדי שאהיה יו"ר ועדת האתיקה", הוא מספר.  "צריך לשנות את כל התקנון בשביל זה. בכל מקרה אמרתי להם חברה עזבו אותי בשקט, מספיק לי. אז מיקי לוי אמר לי בוא תציל אותנו. ניסיתי לדבר עם חלק מהח"כים שנבחרו לוועדה הזו ואמרתי להם איך אני חושב שהדבר הזה צריך להתנהל".  מטעמו של יו"ר הכנסת מיקי לוי לא נמסרה תשובה עד מועד פרסום הכתבה. לאור המצב הדחוק, התחלנו ללהריץ בבורסת השמות כמה מועמדים ראויים. אחד מהם הוא חבר המפלגה של וקנין, ח"כ משה ארבל מש"ס, שלדעת כותב שורות אלו הוכיח בשנים האחרונות שוב ושוב כי הוא פועל בהגינות, יודע להודות בטעויות, שומר על שפה נקייה וכבוד כלפי כלל חברי הכנסת ועובדי המשכן ואף מבקר שפה בוטה כשהיא מגיעה מהמחנה שלו.  "אני חושב שהוא אדם משכמו ומעלה", מסכים וקנין, שמזכיר לנו שתמיד היו בוועדה חברי ש"ס. "תמיד בוועדת האתיקה היו אנשים מש"ס: אני הייתי יושב ראש שתי קדנציות ויצחק כהן גם היה יושב ראש. דוד אזולאי ז"ל היה חבר הוועדה וגם יעקב מרגי היה חבר בה".  וקנין מסכם ואומר "הוועדה הזו היא לטובת נבחרי הציבור ולא לרעתם". מח"כ משה ארבל נמסר: "אני לא תופר לעצמי חליפות. מה שיוחלט בקרב ראשי המפלגות אבצע". 